b'\n_START_ARTICLE_\nSintal\n_START_SECTION_\nIntervencijska mre\xc5\xbea\n_START_PARAGRAPH_\nKoncern Sintal je edina dru\xc5\xbeba za varovanje v Sloveniji, ki ima mre\xc5\xbeo intervencijskih skupin povsod po Sloveniji in tako lahko zagotavlja 24-urno intervencijo ob alarmu na celotnem obmo\xc4\x8dju dr\xc5\xbeave.\n_START_SECTION_\nVelikost, zaposleni, prihodki\n_START_PARAGRAPH_\nV letu 2016 so bili prihodki skupine okoli 54 milijonov evrov, koncern pa danes zaposluje 1960 ljudi . Sintal stabilno rast podjetja dosega z na\xc4\x8drtnim in stalnim vlaganjem v razvoj (reinvestiranjem) in nima ban\xc4\x8dnih posojil.\n_START_SECTION_\nRazvoj storitev, tehni\xc4\x8dne opreme in panoge\n_START_PARAGRAPH_\nSintal ima lastni razvojni oddelek, ki razvija izdelke in storitve varovanja in spremlja globalni razvoj panoge. To podjetju omogo\xc4\x8da ponujanje naprednih varnostnih re\xc5\xa1itev. Kot prvi so za\xc4\x8deli uvajati nov sistem za varovanje bankomatov  in dimno zaveso za varovanje bencinskih \xc4\x8drpalk. V zadnjih letih so razvili lasten sistem za pametne telefone, ki interventom omogo\xc4\x8da la\xc5\xbeje in bolj\xc5\xa1e delo s stalno varno povezavo z varnostno-nadzornim centrom, ter spletno aplikacijo za nadzor nad objekti. Kot prvi v Sloveniji so pri\xc4\x8deli raziskovati mo\xc5\xbenosti uporabe robotov v varovanju in predstavili prve ugotovitve leta 2017.\n_START_SECTION_\nVlaganje v razvoj panoge\n_START_PARAGRAPH_\nV letu 2016 je dru\xc5\xbeba Sintal Celje zaklju\xc4\x8dila investicijo v nove poslovne prostore v Celju, ki bodo po navedbah medijev temelj za razvoj panoge na Savinjskem.\n_START_SECTION_\nRevija Sintal\xc4\x8dek\n_START_PARAGRAPH_\nKoncern Sintal od leta 1998 izdaja revijo Sintal\xc4\x8dek, ki je edina strokovna revija za zasebno varovanje v Sloveniji. V njej strokovnjaki obravnavajo teme, kot so varnostni sistemi, alarmni sistemi, industrijski alarmi, varovanje bankomatov, pristopna kontrola, fizi\xc4\x8dno varovanje, intervencija, vloga telekomunikacij v varovanju itd. V letu 2017 je pri\xc4\x8del izhajati 20. letnik.\n_START_SECTION_\nPreventiva\n_START_PARAGRAPH_\nDru\xc5\xbeba Sintal je dejavna tudi na podro\xc4\x8dju preventive kaznivih in drugih ne\xc5\xbeelenih dejanj. Z anketnim vpra\xc5\xa1alnikom, ki ga je izvedla agencija Gideon, so ugotovili, da prebivalci Slovenije premalo upo\xc5\xa1tevajo osnovne varnostne napotke in zato izpostavljajo svoje domove gro\xc5\xbenjam, na podlagi teh izsledkov pa so v Sintalu pripravili priporo\xc4\x8dila za varnej\xc5\xa1e ravnanje.   Informacije o ukrepih za ve\xc4\x8djo varnost na podlagi njihovih priporo\xc4\x8dil objavljajo tudi mediji._NEWLINE_V letu 2016 so na podlagi spremenjenih varnostnih razmer izvedli cikel izobra\xc5\xbeevanj za varnostno osebje in za javnost glede ravnanja v primeru teroristi\xc4\x8dnih napadov.\n_START_SECTION_\nNaro\xc4\x8dniki storitev\n_START_PARAGRAPH_\nNaro\xc4\x8dniki storitev Sintala so velika podjetja s kompleksnimi varnostnimi sistemi, finan\xc4\x8dne institucije, ki potrebujejo najvi\xc5\xa1jo stopnjo varnosti, prireditelji velikih \xc5\xa1portnih in drugih dogodkov, ter manj\xc5\xa1a podjetja in zasebni stanovanjski objekti. Med ve\xc4\x8djimi so Banka Slovenije, NLB d.d., Nova KBM d.d., KD Group, Mercator d.d., Spar Slovenija d.o.o., Engrotu\xc5\xa1 d.d., BTC d.d., Skupina Pivovarna La\xc5\xa1ko, UKC Ljubljana, Yaskawa, Kolektor (podjetje), Narodna galerija Slovenije, Adria Airways, Petrol, OMV, Adriatic Slovenica, Zavarovalnica Triglav, Sberbank banka, Hofer, POP TV in drugi.'